|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2022 nr |
|  |  |

**Kasutusloa andmine (Tallinna mnt 7)**

1. **ASJAOLUD JA MENETLUSE KÄIK**

01.02.2022. a laekus ehitisregistri keskkonda läbivaatamiseks Tallinna mnt 7 kinnistul, katastritunnus 51101:001:1218, asuva „Lidl“ kaubandushoone, ehitisregistri kood 120866978, Tallinna maantee poolt sissepääsu ümberehitatud künka konstruktsioonile kasutusloa taotlus nr 2211371/02735. Taotlusele on lisatud ehitusdokumentatsioon ning ehitusprojekti muudatusprojekt „1840\_TP\_AR-0-01\_v02-Tiitelleht-20220711.“, projekteerija OÜ Molumba, mis on ehitisregistri menetluse käigus peaarhitekti poolt kooskõlastatud.

Muudatusprojekti seletuskirja kohaselt: „*tellija soovil on muudetud* „*käsipuude paiknemine ja pikkused hoone esisel künkal. Likvideeritud suur liumägi ja pink künkalt, nende asemel lisatud künkale maakive. Lisaks künkal asunud pingile on veel muudetud kolme pingi asukohti – paigutatud haljaskastide serva.*“

Ehitusdokumentatsiooni on lisatud rajatud künka audit muudetud projekti kohaselt, töö nr 200005-1, audiitor Inseneribüroo Telora OÜ esindaja volitatud  ehitusinsener, tase 8.

„*AUDITI LÕPPJÄRELDUS: Juhuslik sattumine kaldpindadele või istutuskastide betoonservadele ning seal alla kukkumise võimalus on takistatud ja tõkestatud piiretega.* *Ümberkujundatud nõlv ja täiustatud piirded võimaldavad kaubandushoone külastajatel hoonet kasutada sh. hoonesse siseneda ja sellest väljuda läbi esifassaadi II korruse tasandil asuva peasissepääsu ohutult.“*

02.02.2022 on ehitisregistri keskkonnas, koduleht www.ehr.ee, genereeritud kasutusloa eelnõu menetlus nr 291448, mis suunati ehitisregistri kaudu linnamajandusametile ning arhitektuuri- ja linnaplaneerimise ametile.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puudused ning kasutusloa taotlus on puuduste kõrvaldamiseks korduvalt tagastatud ehitisregistri elektroonilise keskkonna kaudu.

30.10.2022 on ehitisregistri keskkonnas edaspidiseks menetlemiseks taasesitatud kasutusloa taotlus nr 2211371/02735 v04.

09.11.2022 kooskõlastasid kõik menetlusse kaasatud isikud kasutusloa väljastamiseks kasutusloa taotluse eelnõu. Arhitektuuri- ja linnaplaneerimise Amet kooskõlastas tingimustega:

1.Kooskõlastan märkusega haldusaktile: Omanikul tuleb tagada, et maakivirahnudega nõlvadel ronimisel oleks välistatud kukkumine rahnudele, seda eriti talvistes märgades ja libedates oludes, mh hoida maakivirahnud ka tugeva lumesajuga nähtaval.

2.Ehitusseadustiku § 19 lg 1 punkti 4 järgi peab omanik tagama ehitise, ehitamise ja ehitise kasutamise vastavuse õigusaktidest tulenevatele nõuetele, sealhulgas peab omanik tagama ehitise korrashoiu ja kasutamise ohutuse. Ehitusseadustiku § 54 lg 3 punkti 5 kohaselt sätestan hoone omanikule nõude kasutusloa kõrvaltingimusena: kohustada omanikku tagama mh künka, mis asub kaubandushoone Tallinna mnt poolse sissepääsu kõrval rajatud maakivirahnudega nõlval, ohutu seisundi (kasutuse) aastaringselt, sh sügise/talvise/kevade õhutemperatuuri kõikumistel, libedal hooajal.

Seega, ehitusprojekti muudatusprojekti „1840\_TP\_AR-0-01\_v02-Tiitelleht-20220711.“, projekteerija OÜ Molumba, kohaselt Tallinna mnt 7 kaubandushoone Tallinna maantee poolt hoonesse sissepääsu kõrval ümberehitatud künkakonstruktsioon vastab nõuetele ning kasutusloa andmiseks takistuse ei ole.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Ehitusseadustiku § 54 lg 3 punkti 5 kohaselt kasutusloa kõrvaltingimusena võib eelkõige sätestada pädeva isiku arvamuse tellimise vajaduse ehitise nõuetele vastavuse tuvastamiseks.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

3.1. Anda kasutusluba ehitusprojekti muudatusprojekti „1840\_TP\_AR-0-01\_v02-Tiitelleht-20220711.“, projekteerija OÜ Molumba, kohaselt Tallinna mnt 7 kaubandushoone Tallinna maantee poolt hoonesse sissepääsu kõrval ümberehitatud künkakonstruktsioonile.

3.2. Kohustada hoone omanikku tagama kaubandushoone kasutamise vastavust õigusaktidest tulenevatele nõuetele, sealhulgas tagama ehitise korrashoiu ja kasutamise ohutuse aastaringselt.

1. **RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

linnapea Üllar Kaljuste

linnasekretär